b'\n_START_ARTICLE_\nU.S. Bank Tower (Los Angeles)\n_START_SECTION_\nVlasni\xc5\xa1tvo\n_START_PARAGRAPH_\nNeboder je prodan i danas se nalazi u vlasni\xc5\xa1tvu Overseas Union Enterprise Ltd (OUE), indonezijske Lippo Grupe koja se bavi hotelima i nekretninama. Lippo Grupa je bazirana u Singapuru, i nalazi se u vlasni\xc5\xa1tvu indonezijskog milijardera Stephena Riadyja, koji je kupio neboder i ostale povezane objekte za 367.5 milijuna dolara.\n_START_SECTION_\nPovijest\n_START_PARAGRAPH_\nZgrada je nazvana Library Tower (Knji\xc5\xbeni\xc4\x8dni toranj) jer je bila dio projekta vrijednog jednu milijardu dolara za razvoj dijela grada Los Angelesa, koji je stradao u dva velika po\xc5\xbeara 1986.. 2003. zgradu je preuzela U.S. Bancorp grupa, pa je zgrada simboli\xc4\x8dno promijenila ime u U.S. Bank Tower (Ameri\xc4\x8dki bankovni toranj). Neboder na vrhu ima veliku staklenu krunu koja je osvijetljena no\xc4\x87u. Zanimljivo je napomenuti da je kruna za vrijeme bo\xc5\xbei\xc4\x87nih blagdana osvijetljena u crveno i zeleno, a za vrijeme Valentinovog u crvenu boju. 1993. je zgrada u\xc5\xa1la u Guinnessovu knjigu rekorda za najvi\xc5\xa1i logo postavljen na nekoj zgradi.\n_START_SECTION_\nTeroristi\xc4\x8dka meta\n_START_PARAGRAPH_\n16. lipnja 2004. ameri\xc4\x8dko Povjerenstvo 911 je objavilo originalni plan napada na neboder, u kojem je bilo planirano otimanje 10 zrakoplova, od kojih se jedan trebao zabiti u toranj.'